
“Jelgavas novada, Platones pagasta ceļa “Lielvircavas kapi - Alksnāji - Lietuvas šoseja” PLA34 pārbūves apvienotā projektēšana, autoruzraudzība un būvdarbi”


PROJEKTĒŠANAS UZDEVUMS
un Tehniskā specifikācija

	1. Projektējamā objekta pilns nosaukums un tā būvniecības vieta
	Jelgavas novada, Platones pagasta ceļa “Lielvircavas kapi - Alksnāji - Lietuvas šoseja” PLA34 pārbūves apvienotā projektēšana, autoruzraudzība un būvdarbi.

Objekta atrašanās vieta:
“Lielvircavas kapi - Alksnāji - Lietuvas šoseja” Platones pagasts, Jelgavas novads, kad.apz. 54700060096.

	2. Pasūtītājs
	Jelgavas novada pašvaldība. Pasta iela 37, Jelgava, Latvija, LV-3001.

	3. Pasūtītāja pārstāvja adrese un telefons
	Jelgavas novada Projektu nodaļas ceļu būvinženieris Edgars Jumītis (tel.27812506), e-pasts: edgars.jumitis@jelgavasnovads.lv

	4. Projektēšanas stadija
	Būvniecības ieceres dokumentācija – Būvprojekts minimālā sastāvā, Būvprojekts.

	5. Būvniecības veids
	Pārbūve

	6. Projektējamie objekti, to jauda, ietilpība, telpu programma
	6.1. Pārbūvējamā posma garums – 2.615 km (precizējams projektēšanas laikā):
6.2. Ceļa asfaltētās brauktuves minimālais platums 5.5m un 2 x 0.5m platas nostiprinātās nomales.
6.3. Ceļš ar asfalta segumu, segas konstrukcija saskaņā ar ģeotehniskās izpētes rezultātiem, satiksmes intensitāti un segas aprēķinu (pievienot būvprojektam) – izbūvējot segas konstrukciju pilnā biezumā (2 asfalta kārtas, nesaistītu minerālmateriālu  nesošā kārta, ar saistvielām nesaistītas papildkārtas, nepieciešamības gadījumā esošās grunts apmaiņa, uzbērums).
6.4. Maksimālais transporta sastāva svars 40 tonnas.
6.5. Virszemes ūdeņu novadīšana no brauktuves tiek risināta ar sāngrāvjiem vai lietus kanalizāciju līdz strādājošai ūdensnotekai.
6.6. Esošo ceļa trasi un garenprofilu principiāli saglabāt nemainīgu.
6.7. Satiksmes intensitāte AADTj, pievestā ≤ 500, AADTj, smagie no 101 līdz 500

	7. Projektēšanas prasības
	7.1. Veikt Topogrāfiskā plāna izgatavošanu.
7.2. Veikt Ģeotegnisko izpēti.
7.3. Ceļu seguma pilnai pārbūvei, esošo ceļa trasi  principiāli saglabāt nemainīgu.
7.4. Ceļu garenprofilu principiāli saglabāt esošo.
7.5. Ceļa klātnes (brauktuve + nomales) platums ne mazāks kā 6,5m. Nepieciešamajās vietās veidojamas virāžas un brauktuves paplašinājumi.
7.6. Ceļa pieslēgumu risinājumi – atbilstoši izmantojamā transporta līdzekļu parametriem – ar asfalta segumu līdz blakus īpašuma robežai vai noapaļojuma rādiusa beigām, ja īpašuma robeža ir tālāk par noapaļojuma rādiusa beigām, nepieciešamības gadījumā izlīdzinot augstuma starpības un pagarinot iebrauktuves garumu.
7.7. Ceļa segumu projektēt atbilstoši ģeotehniskās izpētes rezultātiem. Veikt ceļa segas nestspējas aprēķinu. Ceļa seguma pārbūvi projektēt, paredzot satiksmes slodzei atbilstošu konstrukciju biezumu, materiālus izvēlēties atbilstoši “Ceļu specifikāciju 2023/2” prasībām. Izvērtējot ģeotehniskās izpētes rezultātus un kustības intensitāti, izstrādāt ceļa konstrukciju, to saskaņojot ar Pasūtītāju.
7.8.  Nodrošināt ceļa konstrukcijas nestspēju un izturību.
7.9.  Virszemes ūdeņu novadīšana no brauktuves tiek risināta ar sāngrāvjiem vai lietus kanalizāciju līdz strādājošai ūdensnotekai. Paredzēt esošo meliorācijas sistēmu nomaiņu ceļa pārbūves robežās - saskaņā ar VSIA ZMNĪ tehniskajiem noteikumiem.
7.10.  Paredzēt caurteku izbūvi, pārbūvi vai tīrīšanu, paredzot izbūvēt vai atjaunot ieplūdes, izplūdes daļas un caurteku nogāzes stiprinājumus.
7.11. Saglabāt nobrauktuves uz viensētām vai mājām, paredzēt nobrauktuves uz pieguļošajiem nekustamajiem īpašumiem, jauno nobrauktuvju atrašanās vietas saskaņojot ar īpašnieku un Pasūtītāju. Nobrauktuvju izbūvi paredzēt minimums līdz rādiusa beigām un nobrauktuves platumu izvēlēties atkarībā no paredzētajiem transporta līdzekļiem, bet ne mazāk kā 5.0m. Saskaņojuma protokoli pievienojami projekta dokumentācijai.
7.12. Paredzēt nomaļu un iebrauktuvju uzpildīšanu ar minerālmateriālu vietās, kur esošais segums ir augstāks/zemāks par izbūvējamo asfalta segumu.
7.13. Krustojumos nodrošināt pārredzamības trijstūrus. Paredzēt visas nepieciešamās ceļa zīmes. Bīstamās vietās, paredzēt signālstabiņu uzstādīšanu, nepieciešamības gadījumā paredzēt aizsargbarjeru uzstādīšanu.
7.14. Izstrādāt satiksmes organizācijas plānu, tajā norādot satiksmes organizācijas tehnisko līdzekļu izvietoju visā būvniecības ieceres teritorijā. Satiksmes organizācijas plānu saskaņot ar Jelgavas novada pašvaldības Autoceļu komisiju.
7.15. Inženiertīklu šķērsošana, pārbūve vai pārvietošana atbilstoši saņemtajiem tehniskajiem noteikumiem - ja komunikāciju turētāju TN prasību izpildei ir nepieciešams pārvietot jebkādus inženiertīklus tad to risinājumus iekļaut projektā.
7.16. Veikt objekta tehnisko apsekošanu un sagatavot atzinumu par ceļa tehnisko stāvokli, pievienot būvniecības ieceres dokumentācijai.
7.17. Pēc darbu pabeigšanas, projektā paredzēt būvniecības laikā skartās teritorijas sakārtošanu.
7.18. Projekta risinājumiem jābūt ekonomiski pamatotiem, jānodrošina atbilstību Latvijas Republikā spēkā esošajiem normatīvajiem aktiem.
7.19. Sastādīt objekta izmaksu aprēķinu.

	8. Darbu organizācija
	Izstrādāt un saskaņot darbu organizācijas projektu.

	9. Zemes piederība
	Zemes vienība ar kad.apz. 54700060096 piekrīt Pašvaldībai.

	10. Kapitālieguldījumu apjoms
	Saskaņā ar būvniecības ieceres dokumentāciju. Būvprojektā iekļaut būvdarbu apjomu sarakstu un izmaksu aprēķinu.

	11. Saskaņošana ar Pasūtītāju
	11.1. 3 (trīs) nedēļu laikā pēc līguma noslēgšanas, iesniegt Pasūtītājam saskaņošanai sākotnējās idejas risinājumu (skici). Pēc sākotnējās idejas risinājuma (skices) saskaņošanas ar Pasūtītāju, uzsākt izstrādāt Būvprojektu.
11.2. Būvprojektu pilnā sastāvā, tai skaitā būvdarbu apjomu sarakstu un izmaksu aprēķinu iesniegt Pasūtītājam izskatīšanai ne mazāk kā 1 (vienu) mēnesi pirms skaņošanas uzsākšanas ar citām institūcijām. 
11.3. Projekta izstrādes laikā, pēc Pasūtītāja pieprasījuma, informēt par projektēšanas gaitu un veiktajiem un plānotajiem projektēšanas darbiem.
11.4. Pasūtītājs iesniegto Izpildītāja tehnisko risinājumu izskata 10 (desmit) darba dienu laikā no saņemšanas brīža un tai skaitā sniedz atbildi Izpildītājam.

	12. Norādījumi par projekta saskaņošanu un ekspertīzi
	12.1. Būvprojektu saskaņot ar Tehnisko noteikumu izsniedzējiem.
12.2. Tehniskos noteikumus pieprasīt visām institūcijām, kuru komunikācijas tiek šķērsotas vai risinājumi atrodas to aizsardzības zonā. 
12.3. Saņemt nepieciešamos saskaņojumus ar tehnisko noteikumu izsniedzējiem un ar blakus esošo nekustamo īpašumu īpašniekiem, kopīpašniekiem uz atsevišķiem saskaņojuma protokoliem.

	13. Tehniskie noteikumi
	Projektētājs pieprasa un saņem nepieciešamos tehniskos noteikumus.

	14. Projektēšanas nosacījumu izpilde
	14.1. Pakalpojuma izpilde tiks veikta uz līguma pamata, kuru noslēgs Pasūtītājs un Izpildītājs. Projektēšanas daļas izpildes termiņš 3 mēneši 5.mēneši, no līguma parakstīšanas brīža.
14.2. Projektētājs ir atbildīgs par jebkādu apakšuzņēmēju piesaistīšanu un par konsultācijām ar jebkuru citu uzņēmumu, institūciju vai ekspertiem.
14.3. Pirms būvprojekta iesniegšanas akceptēšanai Jelgavas novada Būvvaldē projekts saskaņojams ar institūcijām, kuras izsniegušas tehniskos vai īpašos noteikumus, ar pasūtītāju.
14.4. Pēc projekta iesniegšanas Būvvaldē, gala rezultātā saņemt būvatļauju ar atzīmi par projektēšanas nosacījumu pilnīgu izpildi (Būvvaldes akceptēts būvprojekts).

	15. Autoruzraudzība
	15.1. Projektētājam jāparedz būvprojekta realizācijas autoruzraudzība, kuru veic saskaņā ar Latvijas Republikas normatīvo aktu prasībām, ievērojot būvprojekta inženiertehniskos risinājumus, darbu apjomus un to izmaksas un darba izpildes grafiku.
15.2. Autoruzraugam jāveic būvdarbu objekta apsekošana ne retāk kā 1 (vienu) reizi nedēļā visā būvdarbu laikā. Par apsekojuma dienām un laiku vienojoties ar Pasūtītāju – sastādot un saskaņojot autoruzraudzības plānu, apsekojuma rezultātus ierakstot autoruzraudzības žurnālā.
15.3. Autoruzraugam jāpiedalās būvniecības procesa darba vadības sanāksmēs ne retāk par vienu reizi nedēļā vai pēc nepieciešamības.
15.4. Pēc Pasūtītāja telefoniska un rakstiska pieprasījuma Autoruzraugam jāierodas apsekojuma vietā, 24 stundu laikā no tā saņemšanas vai savlaicīgi brīdinot Pasūtītāju par nepieciešamību pārlikt Objekta apsekojumu uz vēlāku laiku un vienojoties ar Pasūtītāju par citu apsekojuma laiku.
15.5. Nepieciešamības gadījumā Autoruzraugs veic izmaiņas vai papildinājumus būvprojektā iespējami īsā laikā.
15.6. Autoruzrauga pienākums ir nekavējoties informēt Pasūtītāju par visiem apstākļiem, kuri var ietekmēt būvniecības procesu, un sniegt priekšlikumus par iespējamiem risinājumiem.

	Projektēšanas uzdevumam pievienotie izejmateriāli

	16. Zemesgrāmatu apliecība
	-

	17. Zemes vienības robežu plāns
	-

	18. Topogrāfiskais plāns
	-

	Pasākumi, kurus veic izpildītājs

	19. Topogrāfiskais plāns
	Izgatavo topogrāfisko uzmērījumu nepieciešamajā apjomā.

	20. Ģeotehniskā izpēte
	Veikt ģeotehnisko izpēti nepieciešamā apjomā.

	21. Inženiertehniskā apsekošana
	Pirms projektēšanas darbu uzsākšanas apsekot objektu dabā. *

	22. Vienošanās ar trešajām personām
	Ja tiek skartas trešo personu intereses, projektētājs sagatavo un saskaņo atbilstošas vienošanās.



· Pirms piedāvājuma iesniegšanas un projektēšanas darbu uzsākšanas, paredzēt konkrētā ceļa posma apsekošanu

TEHNISKĀ SPECIFIKĀCIJA
Tehniskās prasības Būvprojekta izstrādei un autoruzraudzībai

1. Izstrādāt būvniecības ieceres dokumentāciju, saskaņā ar projektēšanas uzdevumu, pēc kuras var veikt būvdarbus objektā: Jelgavas novada, Platones pagasta ceļa “Lielvircavas kapi - Alksnāji - Lietuvas šoseja” pārbūves apvienotā projektēšana, autoruzraudzība un būvdarbi. Pārbūves mērķis ir uzlabot ceļa seguma konstruktīvo risinājumu, nodrošinot asfaltbetona segumu.
2. Izstrādājot būvniecības ieceres dokumentāciju, Izpildītājam jāievēro visas Latvijas Republikā spēkā esošajos normatīvajos aktos noteiktās tehniskās, sanitārās, vides aizsardzības, ugunsdrošības, un citas prasības.
3. Izpildītājam jāveic visi darbi saistībā ar projektēšanas un projekta saskaņošanu, kā arī izbūves laikā jānodrošina autoruzraudzību un darbības, kas izriet no autoruzraudzības saistībām.
4. Prasības inženierizpētei:
4.1. Inženierizpēte ietver visus nepieciešamos darbus, kas jāveic Izpildītājam, lai iegūtu nepieciešamo informāciju par objekta pašreizējo stāvokli, kas kalpo par izejas datiem kvalitatīva būvprojekta izstrādāšanai un būvdarbu veikšanai. Instrumentālās izpētes datiem jāatbilst Latvijas Republikā spēkā esošiem Būvnoteikumiem un Likumiem.
4.2. Izpildītājam jāveic visi darbi saistībā ar veicamiem inženierizpētes pasākumiem, ja izpildītāja rīcībā nav kādas jomas speciālisti atsevišķu izpētes darbu veikšanai, tad ir jānodrošina atbilstošo jomu speciālistu piesaistīšana Izpildītājam par saviem līdzekļiem. Izpildītājs no inženiertehnisko komunikāciju uzturētājiem un valdītājiem, Pasūtītāja vārdā, pieprasa tehnisko noteikumus, kas nepieciešami būvprojekta izstrādei.
4.3. Inženierizpētes darbu veikšanai nepieciešamie darbi:
1.tabula
	Nr.p.k.
	Darba nosaukums

	Inženierizpēte

	1.
	Topogrāfiskais plāns (Atbilstoši 2012.gada 24.aprīļa MK noteikumiem Nr.281 “Augstas detalizācijas topogrāfiskās informācijas un tās centrālās datubāzes noteikumi”)

	2.
	Ģeotehniskā izpēte (Atbilstoši Noteikumiem par Latvijas būvnormatīvu LBN 005-15 “Inženierizpētes noteikumi būvniecībā”)

	3.
	Tehnisko noteikumu saņemšana

	4.
	[bookmark: OLE_LINK1]Tehniskā apsekošana un atzinumu sagatavošana

	5.
	Citi izpētes darbi (satiksmes skaitīšana, utt.)



5. Prasības būvniecības ieceres dokumentācijas izstrādei:
5.1. Pasūtītājs nodrošina būvprojekta izstrādātāju ar:
5.1.1. projekta izstrādes kontaktpersonu no Pasūtītāja puses;
5.1.2. īpašumtiesības apliecinošiem dokumentiem;
5.2. Izpildītājs:
5.2.1. pasūta un saņem, pamatojoties uz pasūtītāja izsniegtu pilnvarojumu: 
5.2.1.1. valsts, pašvaldības un citu ieinteresēto institūciju (inženiertīklu turētāju) tehniskos noteikumus; 
5.2.1.2. citus nepieciešamos noteikumus un atļaujas Būvprojekta izstrādei.
5.2.2. Ir atbildīgs par Būvprojektu kopumā, Būvprojekta saskaņošanu ar tehnisko un īpašo noteikumu izdevējiem, kā arī visām atbildīgajām institūcijām un Pasūtītāju.
5.2.3. Veic objekta tehnisko apsekošanu un sastāda objekta apsekošanas aktu saskaņā ar LBN 405-21 “Būvju tehniskā apsekošana”, veic topogrāfiskos uzmērījumus un ģeotehnisko izpēti projektēšanai nepieciešamā apjomā.
5.2.4. [bookmark: _Hlk65158891]Izstrādā būvprojektu saskaņā ar Jelgavas novada pašvaldības teritorijas plānojumu 2011- 2023. gadam, Būvniecības likumu, 2014.gada 19.augusta Ministru kabineta noteikumiem Nr.500 “Vispārīgie būvnoteikumi”, 2014.gada 14.oktobra Ministru kabineta noteikumiem Nr.633 “Autoceļu un ielu būvnoteikumi”, Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana" un citu normatīvo aktu prasībām.
5.2.5. Dokumentācijas izstrādes gaitā saskaņo ar Pasūtītāju būvprojekta risinājumus, konkrētās izvēlētās iekārtas, materiālus un tehniskos risinājumus.
5.2.6. Saskaņā ar projektēšanas uzdevumu sagatavo būvniecības iesniegumu un izstrādā būvprojektu atbilstoši līguma, būvatļaujas, spēkā esošu būvnormatīvu, Valsts standartu, tehnisko noteikumu un citu normatīvo aktu prasībām.
5.2.7. Nodrošina būvprojektā iekļauto materiālu un būvizstrādājumu atbilstību LR normatīvajiem aktiem un Eiropas Savienības standartiem.
5.2.8. [bookmark: _Hlk69137024]Nosaka būvprojekta izmaksas atbilstoši 2017.gada 3.maija Ministru kabineta noteikumiem Nr.239 “Noteikumi par Latvijas būvnormatīvu LBN 501-17 "Būvizmaksu noteikšanas kārtība"” prasībām. Aprēķina un uzrāda visas būvniecības izmaksas, atsevišķu būvprojekta sadaļu, teritorijas labiekārtošanas darbu, materiālu un mehānismu izmaksu pozīcijas. Katrai sadaļai izstrādājama atsevišķa lokālā tāme. Katrā inženiertīklu lokālajā tāmē nepieciešams norādīt izbūvējamā inženiertīkla garumu. Būvdarbu apjomus sadalīt identiski lokālajām tāmēm.
5.2.9.  Ja nepieciešams izstrādā darbu organizācijas projektu (DOP), kurā paredzēti pasākumi būvdarbu nodrošināšanai.
5.2.10. Būvprojekta izstrādē nodrošina būvprojekta vadītāja līdzdalību, kurš veic projektēšanas darbu koordinēšanu starp atsevišķām projekta daļām un to savstarpējo saskaņošanu, kā arī atbild par projekta atbilstību Latvijas būvnormatīvu, Tehnisko noteikumu un darba uzdevuma prasībām.
5.2.11. Nekavējoties rakstiski informē Pasūtītāju par problēmām un apgrūtinājumiem, kas radušies būvprojekta izstrādes gaitā un kas varētu ietekmēt būvprojekta izstrādi un termiņus.
5.2.12. Kļūdainu risinājumu gadījumā ietver nepieciešamo korekciju izstrādāšanu būvprojekta dokumentācijā bez papildu izmaksām Pasūtītājam.
5.2.13. Projektēšanas uzdevums ir precizējams un saskaņojams ar Pasūtītāju detalizēta projekta daļu iespējamo tehnisko un vizuālo risinājumu izvēles gadījumā.
5.2.14. Nepieciešamības gadījumā Izpildītājs veic papildus uzmērīšanas un izpētes darbus.
5.2.15. Projektētājam, gatavojot Būvprojektu, jāveic Būvprojektam nepieciešamie aprēķini, jāsagatavo specifikācijas un apraksti par materiāliem un iekārtām, lai Pasūtītājs vai Pasūtītāja izvēlētie konsultanti vai eksperti varētu pārliecināties par to pareizību un Būvprojekta kvalitāti.
5.2.16. Projektu risinājumiem jābūt ekonomiski pamatotiem, vienlaicīgi jānodrošina atbilstību LR spēkā esošajiem normatīviem un noteikumiem.
5.2.17. Obligāta objekta apsekošana kopā ar Pasūtītāja pārstāvi Būvprojekta izstrādes laikā, precizējot Pasūtītāja prasības Būvprojekta izstrādei.
5.2.18. Nepieciešamības gadījumā (ja to nosaka normatīvie akti), pasūta projekta Ceļu satiksmes drošības auditu, saņem un ievēro tā norādījumus.

Izpildītājs iesniedz Pasūtītājam:
1) Pēc elektroniskās versijas saskaņošanas un atzīmes būvatļaujā par Projektēšanas nosacījumu izpildi, nodod Pasūtītājam būvniecības ieceri papīra formā vienā eksemplārā;
2) Elektronisko datu nesējs 1 (viens) eksemplārs: rasējumi – DWG vai DGN faili, rakstiskās daļas un tabulas MS Office failos; visa būvniecības iecere PDF failos. Izstrādāto dokumentāciju un grafiskos materiālus, tai skaitā inženiertopogrāfisko plānu iesniedz Pasūtītājam latviešu valodā.

Apliecinu, ka ar specifikācijas prasībām esmu iepazinies, un ir saprotams. Specifikāciju saturs un Projektēšanas uzdevums ir pietiekams būvniecības ieceres dokumentācijas izstrādei un autoruzraudzības veikšanai.

Pretendenta pilnvarotā persona:

	Vārds, Uzvārds, amats
	

	Paraksts
	

	Datums
	



